NaiveNeuron/SloPal huggingface dataset:
Paška, Pavol, predseda NR SR (2012-08-10):
(Hlasovanie.) 128 prítomných, 47 za, 80 proti,1 sa zdržal. Ani tento návrh sme neschválili.
Kotleba, Marian, poslanec NR SR (2016-09-21):
Vážená pani kolegyňa, ja absolútne oceňujem vašu snahu a pokladám to za maximálne ľudský prístup a snahu veľmi jednoduchým, ale účinným spôsobom zlepšiť postavenie týchto špecifických skupín obyvateľstva. My sa veľmi živo vieme vcítiť do toho, čo ste hovorili, pretože v rámci nášho programu sociálnej pomoci práve pre takéto rodiny sa s tým povedzme každý týždeň stretávame. A naozaj je potrebné prijať takúto komplexnú alebo teda legislatívnu úpravu, ktorá by zlepšila túto situáciu. A chcem povedať, že nielenže oceňujem vašu snahu, a teda aj tú prácu, ktorú ste si s tým dali, ale na druhej strane, že som aj veľmi nespokojný s tým, že keď sa v Národnej rade rozpráva o zlepšení prostredia pre takéto rodiny, tak tu chýba viac ako 90 % poslancov za SMER – sociálna demokracia, poslancov za stranu, ktorí hovoria o sociálnych istotách, o hodnotách pre tie najslabšie skupiny obyvateľov. Že tu chýbajú poslanci, ktorí na jednej strane sa tvária ako socialisti, ale na druhej strane, keď ide o naozaj slabé skupiny, veľmi ťažko skúšané rodiny, tak tu tí poslanci chýbajú. Som z toho veľmi smutný. A vám želám, aby váš zákon prešiel do druhého čítania, aby sme ho tam mohli spoločne vyšperkovať. Ďakujem.
Kozelová, Monika, poslankyňa NR SR (2023-03-31):
Áno, ja len nadviažem to, čo ste povedali, že treba si uvedomiť, že napríklad prvé, jedno z prvých kúpených médií bola VTV televízia, ktorú si kúpil Pór, tam to začalo a potom to takto pekne pokračovalo. Naozaj ak si uvedomíte, že 90 % médií, ktoré sú, ktoré sú tu, ktoré sú na Slovensku, patria do rúk oligarchov, tak mi je z toho aj celkom dosť špatne, ale tam niekde začala aj bulvarizácia celých médií a tieto, toto prepieranie špinavých ponožiek, kto má koľko frajeriek a kto kam chodí na dovolenky a s kým chodí na dovolenky a či má podprsenku alebo nemá podprsenku, to, bohužiaľ, začalo s tým. To, tam, tam začal niekde aj, aj taký ako keby trochu úpadok, úpadok novinárčiny, ale nie je spôsobený tými naozaj vyštudovanými novinármi, ktorí, a žurnalistami, ktorí by si podľa môjho názoru určite ochranu zaslúžili. To, to, čo sa tu deje, je fakt akože už veľakrát aj na zvracanie. Tu je úplne v pohode vymyslieť si, vymyslieť si správu, vymyslieť si fakt, pustiť ju von a nemať z toho nič. Mne sa to osobne stalo a dokonca správu von pustila TASR bez toho, aby si ju overila a dodnes sa mi nikto neospravedlnil. Až potom na výbore pán riaditeľ, ale to bolo asi po roku. Takže áno, bohužiaľ, asi my budeme musieť žiť s tým, že tu budú na nás kydať špinu a vracať na nás, keďže sme verejné osoby, ja aj rozmýšľam, že či, či to stojí za to, ale aj toto je napríklad vec, ktorú by sme mali zastaviť. Naopak, tých naozaj poctivých, zodpovedných novinárov, ktorí naozaj píšu pravdu, by sme skutočne mali chrániť, a ako to urobiť, nad tým rozmýšľam ja už niekoľko... (Prerušenie vystúpenia časomerom.)
Grendel, Gábor, podpredseda NR SR (2022-05-19):
Doplňujúca otázka.
Grendel, Gábor, podpredseda NR SR (2023-02-08):
S faktickou poznámkou pán poslanec Karahuta.
Hlina, Alojz, poslanec NR SR (2013-05-17):
Vážený pán predseda, dovoľte, aby som dal procedurálny návrh, a to nasledovný: aby sme preložili hlasovanie o zákone o Národnom zdravotníckom informačnom systéme do doby, kým ministerka pani Zvolenská nebude informovať občanov našej krajiny, že ich chorobopisy budú na internete, že to bude povinné, a ak občan nebude súhlasiť, nebude mu poskytnutá zdravotná starostlivosť. Vzhľadom na rozsah zásahu do ľudských práv občanov by to bolo od parlamentu korektné, aby sme to urobili. Žiadam o tomto návrhu hlasovať. Ďakujem.
B. Bugár, podpredseda NR SR: (2002-04-10):
M. Mesiarik, poslanec: Len jednou vetou chcem skutočne poďakovať za takéto vyjadrenia obidvoch strán alebo, by som povedal, opozície aj koalície. To len svedčí o tom, že ak je tu niečo zlé, ak niečo je tu skutočne, čo treba riešiť, čo znepríjemňuje život občanovi, predsa len tento parlament nie je tak chorý, aby nevedel tento problém riešiť. Ja to veľmi kvitujem a dúfam, že pri hlasovaní sa to potom prejaví.
Bugár, Béla, podpredseda NR SR (2018-05-09):
Na vystúpenie pána poslanca jediná faktická, pán poslanec Grendel. Nech sa páči.
Kollár, Boris, predseda NR SR (2021-06-16):
Budeme hlasovať o návrhu predneseného spoločným spravodajcom. Prosím, prezentujme sa a hlasujme. (Hlasovanie.) Prítomných 135, za 53, proti 72, zdržalo sa 10, nehlasoval žiadny (hlasovali všetci prítomní, pozn. red.). Takže konštatujem, že Národná rada nevyslovila nedôveru členovi vlády Slovenskej republiky Romanovi Mikulcovi, poverenému riadením ministerstva vnútra . (Potlesk.) Ďakujem za účasť a vyhlasujem 31. schôdzu za skončenú. (Rokovanie 31. schôdze NR SR sa skončilo o 18.12 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 85
Kollár, Boris, predseda NR SR (2020-03-20):
Ďakujem za slovo a dovoľte mi vyhlásiť desaťminútovú prestávku, nakoľko sa musím ísť rozlúčiť s bývalým vedením parlamentu. Ďakujem pekne. Desať minút prestávka. (Prestávka.) (Po prestávke.)
Vons, Peter, poslanec NR SR (2021-06-23):
Ďakujem. Ja sa chcem svojim kolegom poďakovať za to, že prišli s touto novelou. Takisto sa chcem poďakovať za to, že ešte prišlo, dá sa povedať, k vylepšeniu tým pozmeňovacím návrhom, s ktorým oceňujem, že aj opozícia nejakým spôsobom našla tie body, ktoré sa dajú ešte vylepšiť. Mnohí z nás možno kúria alebo platia za teplo len doma, ale niektorí, ktorí máme aj väčšie prevádzky, vieme, že koľko to stojí, a tá, tí spomenutí ľudia z ÚRSO a tak ďalej nevzbudzovali ani v nás odberateľoch nejakú dôveru pri tej cenotvorbe a vždycky som si vravel, že kto to kedy zmení, tak ja som rád, že teraz prišiel ten čas a že sa budeme snažiť spraviť ten úzus taký, možno ako povedal kolega Vetrák, že ten zákon bude vtedy dobrý alebo tá novela bude vtedy dobrá, keď každá strana nebude úplne spokojná, resp. bude čiastočne spokojná a verím, že teda aj tá väčšia novela, ktorá príde, to ešte vylepší, aby sme proste spravili naozaj pre tých občanov, ale, samozrejme, aj tých, ktorí sa s tým teplom živia a dodávajú nám ho, aby boli spokojní. A tiež ešte tuná kolega Suja spomenul, tak ja som vlastne veľmi rád, veľmi rád chodievam do Tatranskej Lomnice a tam, keď som videl vlastne tie komíny z tých bytoviek povyťahované, tak, samozrejme, je to nepekné a kedysi ešte ako poslanec v meste Martin som takisto bol viac na strane tých veľkých panelákov, obytných domov, ktorí chceli sa odpájať, pretože videli, že tá cena je taká vysoká, oni si to vedia spraviť lacnejšie. Len človek si, teda len potom človek, keď sa do toho viacej zabral, tak videl, že ten centrálny zdroj tepla nakoniec, keď to poodpájame, tak to budú znášať tí, ktorí sa už nakoniec odpojiť nemusia, takže naozaj tam treba nájsť ten konsenzus taký, aby boli všetci spokojní. Hlasovanie bude o 11.00 hodine. Ďakujem.
P. Paška, predseda NR SR: (2009-06-19):
(Hlasovanie.) 142 prítomných, 137 za, 5 sa zdržali. Schválili sme vládny návrh novely zákona o Štátnom fonde rozvoja bývania. Teraz budeme v druhom čítaní hlasovať o vládnom návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov , je to tlač 1133. Pán poslanec Hradecký uvedie hlasovanie.
Bugár, Béla, podpredseda NR SR (2017-11-29):
Prezentujme sa a hlasujeme. (Hlasovanie.) Prítomných 141 poslancov, za 105, zdržalo sa 34, 2 nehlasovali. Konštatujem, že sme tento návrh schválili a prerokujeme návrh zákona v druhom čítaní. Nech sa páči.
P. Paška, predseda NR SR: (2009-12-01):
(Hlasovanie.) 138 prítomných, 136 za, 1 sa zdržal, 1 nehlasoval. Návrh sme schválili. Pán poslanec Farkas uvedie hlasovanie o návrhu uznesenia k návrhu na vyslovenie súhlasu so Zmluvou medzi Slovenskou republikou a Macedónskou republikou o zamedzení dvojitého zdanenia a zabránení daňového úniku. Je to tlač 1287.
Laššáková, Jana, podpredsedníčka NR SR (2015-06-24):
V súlade s rokovacím poriadkom o slovo požiadal navrhovateľ. Nech sa páči, pán poslanec, máte slovo.
Figeľ, Ján, podpredseda NR SR (2015-03-18):
Nech sa páči do rozpravy teraz Lucia Nicholsonová ako navrhovateľka.
Matovič, Igor, poslanec NR SR (2016-06-07):
Neviem, kde si, ale tak ako, a síce tu, dobre. Takže asi počuješ. Začal si tým, že komunizmus, to bola vlastne úzka skupinka samozvaných vševedkov. Tak odkáž to potom tomu ujovi na úrade vlády, že čo si o ňom myslíš. Povedal si tiež, že nejde o skutočné problémy občanov. Práve toto sú skutočné problémy občanov, keď vidia ministra vnútra, ako kryje daňový podvod a obhajuje jednoznačný, krásny učebnicový príklad. Keď hovoríme o tom učebnicovom príklade, čudujem sa, že za tú hodinu a pol si vlastne o Bašternákovi vôbec nehovoril. Všetko možné, skrývanie sa za ľudí, lebo si dostal najväčšiu podporu, skrývanie sa za veľké problémy, ktoré nás čakajú, za utečencov, za predsedníctvo v Rade EÚ, ale o pointe, o Bašternákovi a o tom, že kryješ tento podvod, v podstate ani slovo. Čiže dosť taká zúfalá snaha silou mocou sa stať akože, že som obeť a čistokrvná pomsta a podobné, päť razy opakované mantry. No asi sa to nepodarí. Nie si obeť, si páchateľ v tomto prípade. A v tomto prípade si sa tak isto aj sám usvedčil o tom, že zasahuješ, lebo si vo vystúpení opakovane povedal, že tieto kauzy sú úplne na komplet vymyslené. Keď ty ako minister vnútra hovoríš, že sú vymyslené, prejudikuješ a dopredu hovoríš vyšetrovateľom, ako to má dopadnúť. Keď si povedal, že pri kauze starostu Rače bol spáchaný nejaký, strašná vec, lebo stratili sa nahrávky, a ja sa pýtam, prečo si za policajného prezidenta vymenoval človeka, ktorý utopil všetky dôkazy v kauze Gorila? Keď to ti vadilo pri starostovi Rače? Keď ti vadilo kupovanie poslancov, prečo si to nevyšetril? Panebože, však si už deviaty rok odvtedy ministrom vnútra. Prečo si to neotvoril? Sám si mohol ako občan podať trestné oznámenie. A keď si už tu hájil kauzu jachty v Monaku, tak už začínam si od dnes myslieť aj, že z toho si urobil biznis. Lebo ako hájiť ešte aj takúto špinavosť, to chce inú odvahu. A že Lipšic nekonal pri odpočte DPH v roku 2011? Však nikto nedal na to trestné oznámenie. Mohol si ty.
K. Tóthová, poslankyňa: (2009-10-15):
Ďalej chcem povedať k vystúpeniu pána poslanca Lipšica. Pán poslanec, všetko ste tu povedali, všetko viete, presne pamätáte si, len na jedno ste nereagovali. Ako to bolo s tými návrhmi na disciplinárne konanie u sudcu Slavomíra Cimermana? Tých šesť neodôvodnených, nie podľa môjho názoru neodôvodnených návrhov, ale podľa rozhodnutí disciplinárnych senátov. Ako to bolo? To nebol postup, o ktorom by sme a ku ktorému by ste sa mali vyjadriť, keď tak kritizujete všetko a všetkých? A aj ten návrh na trestné stíhanie, kde už v prípravnom konaní skončilo fiaskom. Ďalej by som chcela povedať, že ste vlastne potvrdili to, čo som ja v svojom vystúpení povedala, že výzva na nezúčastnenie sa na ústavnom orgáne, ktorý si má plniť svoju kompetenciu, nie je v súlade s právom. Pretože vy ste sám uznali, že výzva a stanovisko, že netreba niečo rešpektovať, tiež nebolo v súlade s právom. Čiže vám ďakujem za to vystúpenie, lebo ste vlastne potvrdili môj argument, o ktorom som presvedčená... (Prerušenie vystúpenia časomerom.)
Číž, Miroslav, poslanec NR SR (2011-02-09):
... geopolitickej reality, a že Slovensko v tomto smere zostane štandardným štátom, ktoré je korektné, priateľské, preferujúce dobré susedské vzťahy, ale zároveň schopné zabezpečiť aspoň základné atribúty svojej suverenity a územnej celistvosti. Ďakujem vám za pozornosť. (Potlesk.)
Laurenčík, Milan, podpredseda NR SR (2021-05-12):
Ďakujem. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Richterovi. Nech sa páči.
Susko, Boris, poslanec NR SR (2015-05-21):
Ďalej budeme hlasovať o pozmeňujúcich návrhoch, ktoré boli podané v rozprave. Dajte, prosím, hlasovať o pozmeňujúcom návrhu pani poslankyne Vittekovej.
Figeľ, Ján, podpredseda NR SR (2014-11-08):
Nech sa páči, so záverečnou reakciou Daniel Lipšic.
Hladký, Pavol, poslanec NR SR (2011-11-30):
Ďakujem za slovo, pán predsedajúci. Ja sa ospravedlňujem, nejako som si to zle vypočítal. Vážený pán minister, vážené panie poslankyne, páni poslanci, som utekal trošku. Výbor Národnej rady Slovenskej republiky pre obranu a bezpečnosť ma určil za spravodajcu k vládnemu návrhu zákona (Smiech v pléne.), už to bude dobre, ktorým sa mení a dopĺňa zákon č. 8/2009 o cestnej premávke a o zmene a doplnení niektorých zákonov v znení neskorších predpisov, tlač 558. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 11. novembra 2011 č. 562 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do tridsať dní a gestorský výbor do tridsaťdva dní od prerokovania návrhu zákona v Národnej rade Slovenskej republiky v prvom čítaní. Ďakujem za slovo.
Géci, Milan, poslanec NR SR (2015-05-26):
Vážená pani predsedajúca, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Gaborčáková, Soňa, poslankyňa NR SR (2017-09-06):
Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Hlasujeme.
Blanár, Juraj, podpredseda NR SR (2022-06-29):
Ďakujem, pani overovateľka. Konštatujem, vážené panie poslankyne a páni poslanci, že za člena Rady Slovenského pozemkového fondu Národná rada Slovenskej republiky zvolila Richarda Šmídu. Prerušujem rokovania prebiehajúcej schôdze a budeme pokračovať hlasovaním v druhom kole o generálnom riaditeľovi RTVS zajtra o 11. hod. A o 14.00 hod. dnes budeme pokračovať... alebo presnejšie bude začatá schôdza na vyslovenie nedôvery členovi vlády, v tomto prípade ministrovi pôdohospodárstva a životného prostredia, pardon, pôdohospodárstva pánovi Vlčanovi. Ďakujem a prajem dobrú chuť všetkým. (Prerušenie rokovania o 12.58 hodine.) (Po prerušení rokovania 66. schôdze NR SR a po prestávke sa začalo rokovanie 70. schôdze NR SR.) 2
Zmajkovičová, Renáta, podpredsedníčka NR SR (2012-12-17):
Vyhlasujem všeobecnú rozpravu za skončenú. Pán minister, chcete zaujať stanovisko ako navrhovateľ? (Odpoveď ministra: Chcel som v rozprave...) Aha. Je mi ľúto, pán minister, takže ako. Nie. (Odpoveď ministra: Tak aspoň takto.)
Laššáková, Jana, podpredsedníčka NR SR (2015-06-25):
Ešte pred tým, ako položím druhú otázku pánovi podpredsedovi vlády a ministrovi vnútra, ktorého zastupuje pán minister Borec, dovoľte, aby som na balkóne privítala gymnazistov Janka Jesenského z Bánoviec nad Bebravou. Vitajte! (Potlesk.) Takže v poradí druhú otázku položila pani Janka Šípošová podpredsedovi vlády a ministrovi vnútra Slovenskej republiky Robertovi Kaliňákovi, ktorého, ako som už viedla, zastupuje pán minister Borec, a otázka znie: „Vážený pán minister, v súvislosti s udalosťami v Bratislave v soboru 20. júna 2015 sa pýtam: aké a či boli pred konaním zhromaždenia extrémistov a medzinárodných cyklistických pretekov prijaté opatrenia na zamedzenie ich stretu? Ak áno, kto je zodpovedný za to, že k stretu došlo?“ Poprosím vás, pán minister, o odpoveď, ako aj o oznámenie ukončenia odpovede.
Grendel, Gábor, podpredseda NR SR (2021-11-05):
Pán poslanec Mičovský. A poprosím ešte raz všetkých poslancov, skôr ako to začnem robiť v zmysle zákona o rokovacom poriadku, aby si nasadili rúška.
Hrušovský, Pavol, predseda NR SR (2011-10-19):
Hlasujeme o návrhu zo spoločnej správy, gestorský výbor odporúča návrh schváliť. (Hlasovanie.) 148 prítomných 76 za, 70 sa zdržalo hlasovania, 2 nehlasovali. Návrh sme schválili. Prosím o ďalší návrh.
L. Szigeti, poslanec: (2007-12-04):
Pán poslanec hovorí o tom, že štátny rozpočet pre ministerstvo školstva je skvelý, 55,5 mld. korún. Je to tak, že tá suma je taká vysoká, ale, pán poslanec, keď ten zdanlivo slušný objem výdavkov ministerstva školstva očistíme od prostriedkov z rozpočtu Európskej únie a od prostriedkov na tzv. spolufinancovanie, tak ostáva nám suma necelých 53 mld. korún, čo už, bohužiaľ, nevyzerá tak sľubne ako tých pôvodných 55,5 mld. Sk. Hovoríte o tom, že v minulosti sa málo investovalo do rozvojových programov, do podpory kvality vzdelávania a tak ďalej. Ja by som vás chcel upozorniť na to, akým spôsobom vaša vláda financuje rozvojové projekty, že napr. na učebnice dávate ešte stále o niekoľko desiatok miliónov korún menej, ako to bolo v roku 2006, že na Infovek dávate ešte stále o 190 mil. korún menej, ako to bolo v roku 2006. A mohol by som menovať ďalšie položky. Hovoríte o tom, síce pán poslanec Fronc to už naznačil, aký skvelý je podiel financovania školstva na HDP, je to menej ako 3 %. Vo vašom programovom vyhlásení je to 5 %. Ostanú to také isté sľuby ako vaše byty, ktoré ste sľubovali počas volebnej kampane. A, pán kolega, spomínali ste tu Francúzsko, že z privatizačných prostriedkov dáva na rozvoj vysokého školstva. Ja si myslím, že v súčasnosti na Slovensku ekonomika funguje tak dobre, že teraz je tu možnosť, teraz je tu šanca dávať väčšie prostriedky na rozvoj nielen vysokých škôl, ale celého školstva.
Kazda, Radovan, poslanec NR SR (2020-07-23):
Pán Žiga, oceňujem vaše rétorické obraty, to bolo naozaj úžasné, ktoré z veľkej časti nehovorili o ničom, ale napriek tomu súhlasím s niektorými kritikami, ktoré ste povedali, ale nebude čas teraz na tie dve minúty reagovať, takže skúsim iba tie dve veci, s ktorými naozaj nesúhlasím, a to je to, že pán premiér sa išiel schovať do Bruselu, to vyzerá naozaj ako taká konšpiračná teória, že, že celý Brusel, celá Európska komisia a všetci napasovali nejaký termín, kedy sa toto, kedy sa zverejní otázka, otázka diplomovej práce, tak aby sa mohol ísť pán premiér schovať do Bruselu. No gratulujem, tak ako to je naozaj úžasná konšpiračná teória. A potom je tam, tam, tá inform..., tá informácia, ktorá už z vašich úst zaznela, že odmietli rokovať, vláda odmietla rokovať o znížení poplatku bankového, veď vy sám ste nedávno povedali, že, že ten bankový odvod viedol k zvýšeniu bankového poplatku, no tak nerozumiem, že, však bolo to za vašich vlád, kedy ste to, kedy ste to, kedy sa tento návrh presadil, a vedeli ste o tom a teraz hovoríte, že odmietali rokovať o znížení bankového poplatku, tak to mi naozaj nejde vôbec, vôbec do hlavy, sa mi zdá, že to vlastne idete sami proti sebe. Tá tretia vec, ktorú som chcel povedať a ktorú som sa vás spýtal, je, že teda, že čo považujete za dôvod pre odvolanie vlastne celej vlády vrátane pána Matoviča, že nekoná v záujme občanov. Viem, že za tie dve minúty nezodpoviete, ale naozaj by ma to zaujímalo. Ďakujem.
Glváč, Martin, podpredseda NR SR (2018-03-13):
Pán minister Drucker, poprosím vás o kľud v sále.
Pellegrini Peter, predseda NR SR (2015-11-13):
Prezentujme sa a hlasujem o bodoch spoločnej správy 1, 3, 8 až 16 s odporúčaním gestorského výboru schváliť. (Hlasovanie.) Prítomných 121 poslancov, za hlasovalo 118, zdržali sa 3 poslanci. Tieto body sme schválili.
P. Paška, predseda NR SR: (2009-04-23):
(Hlasovanie.) 136 prítomných, 101 bolo za, 32 sa zdržalo, 3 nehlasovali. Tieto body sme schválili.
Ďuriš Nicholsonová, Lucia, podpredsedníčka NR SR (2017-12-05):
Pani poslankyňa Zemanová, nech sa páči.
Vaľová, Jana, poslankyňa NR SR (2011-02-02):
Ďakujem veľmi pekne. Ja podporím kolegu Faiča, ktorý povedal jednu veľmi adekvátnu a múdru vetu, že každý, kto uvažuje objektívne, si prizná, že bolo dôležité zaujať postoj. A ja hovorím o zaujatí postoja k zákonu, ktorý prekračoval hranice Maďarskej republiky, k zákonu, ktorý sa dotýkal iného štátu, v tomto prípade Slovenskej republiky. A verím, tak ako povedal aj pán Faič, že teda vyváženosťou práve tejto úpravy sa budeme zaoberať viackrát, pretože myslím si, že ozaj v tomto zákone ešte stále nie je jasné, ako som pred chvíľou povedala, aké bude sociálne zabezpečenie, aké bude zdravotné poistenie, aká bude podpora v nezamestnanosti, ako sa to bude dotýkať jedného štátu, keďže jeho zákon sa prelína na územie iného štátu, pretože taký zákon iné štáty nemajú. A myslím si, že je to rarita zákona, o ktorom ešte budeme teda veľa, veľa počuť. A zároveň sa to bude týkať takisto aj vojenskej služby ap. a ostatných vecí. Takže treba si jasne povedať, že skutočne vyváženosť tejto právnej úpravy nie je v poriadku a základom bolo to, že prvý náznak toho, ak takáto právna záležitosť vznikla, bola odpoveď Slovenskej republiky. A my sa vôbec nebránime tomu, aby tento zákon bol vyvážený. Ďakujem.
Pročko, Jozef, poslanec NR SR (2021-09-28):
Pán Blanár, musím vás pochváliť, vy ste teraz, nasypali ste si tak ako popol na hlavu, že nie ste ekonomicky zdatný. Hoho, vy ste veľmi silne ekonomicky zdatný. To predraženie toho 
CT-čka... (Ruch a smiech v sále.) Môžte ich utíšiť, prosím vás? Ďakujem. (Veľký smiech v sále. Zaznievanie gongu.) To predraženie toho CT-čka bola dobrá vec a ste aj sofistikovaný, pretože odsúdili vášho zamestnanca (smiech rečníka), nie vás. Takže vy ste veľmi šikovný chlapec ekonomicky. Ejha, a plno ich tam máte. Potom ste povedali, že tu nesedíme. No, schôdzu sme vám otvorili a sedí tu naozaj, ja som vás počúval, ja som prišiel z kancelárie, lebo to je čistá demagógia, že my tu nesedíme. Tuná chlapci od Roberta Fica prídu pri takejto situácii, sadnú si ako ovečky, niektorým chýba ten koňak, to je vidieť, preto (rečník sa rozosmial), preto chceli poslať Sulíka preč. Ale, páni, my sme vám tú schôdzu otvorili, vy ste Sulíkovi nedovolili vystupovať a vy tu opäť robíte z toho, že to je naše maslo na hlave. No vy ste si otvorili, my sme vám otvorili schôdzu a vy namiesto toho, aby ste dovolili Sulíkovi odpovedať, tak ste, samozrejme, spravili to, čo vždy robíte, obštrukciu. To je vaša politika. No a chcem povedať jednu veľmi dôležitú vec, a to je, páni, naozaj dvanásť rokov ste tu rabovali, ste tu kradli, naozaj ste zdierali toto Slovensko, robili ste, z občanov ste spravili otrokov, otrokov a teraz idete zachraňovať ekonomicky Slovensko, keď ste ho zodrali, keď ste to tu rozkradli? Vy si zaslúžite pred zrkadlom, keď sa pozriete do zrkadla, pár facek, a dajte si ich.
Šeliga, Juraj, podpredseda NR SR (2021-02-04):
Ďakujem pekne za odpoveď, pán podpredseda. Aká by to bola hodina otázok, aby sme nemali dopravno-investičné okienko? Takže ako ďalší pán minister Doležal a pýta sa pán poslanec Šudík: „Chcel by som poprosiť pána ministra, aby zhrnul priority, či plánuje rezort investičné akcie v rámci cestnej či železničnej dopravy, ktoré sa budú týkať východného Slovenska v najbližšom období.“ Nech sa páči.
Kuffa, Štefan, poslanec NR SR (2021-12-08):
Ďakujem za slovo. Tak, ako si to, Tomáš, spomenul v rámci rozpravy a v podstate zaznelo to tu, označovať našich dôchodcov, seniorov za nezodpovedných, keď v skutočnosti častokrát a veľakrát sa skrýva práve tam strach z tejto vakcíny alebo strach z tohoto očkovania a má to veľmi veľa ľudí. A sú aj ľudia, ktorí sú aj deväťdesiatnici a starší a jednoducho majú aj obavy a oni aj, majú na to aj oprávnene dôvody, aby sa nedali zaočkovať. Čo sa týka postoja Vatikánu vo vzťahu k tomuto očkovaniu, tak pápež aj dodáva, že pri očkovaní je treba rešpektovať svedomie každého človeka. Nepáchať násilie na ľuďoch. Jednoducho tá výhrada vo svedomí, a to aj pre všetkých kolegov, je aj nad pápežom. Tvoja výhrada vo svedomí, tvoje svedomie je aj nad pápežom. Dobre si to zapamätajte, čo hovorím. A v tom marci tú jedinečnú príležitosť, ktorú sme tuná mali, a vtedajší predseda vlády Igor Matovič, ktorý doniesol ten Sputnik aj s vtedajším ministrom, očkovaciu látku na Slovensko, no ale tak tu sa taká hystéria šialená spustila a blokáda a liberálnych médií a ten lynč, ktorý tuná bol, bol nebývalý, človek úplne zostal z toho až zaskočený. A práve aj ten morálny aspekt, Tomáš, ktorý si ako spomenul, mnohí ľudia a starší ľudia práve tento problém majú. Tam, kde sú religióznejšie časti ako Slovenska, práve to, že na potratených bunkách embryí boli koncipované tieto mnohé očkovacie látky. Ľudia aj z takéhoto titulu, aj z morálneho aspektu jednoducho majú problém sa zaočkovať. Čínska vakcína bola by jedna z ciest.
Ďuriš Nicholsonová, Lucia, podpredsedníčka NR SR (2018-09-13):
Pán Poliačik, ja si len overujem, vy ste uzavreli okruh ústne prihlásených do rozpravy, to znamená, týmto vyhlasujem rozpravu za skončenú. Pani ministerka, máte možnosť... (Reakcie z pléna.) To bolo iba písomne, takže dobre, ďakujem za upozornenie. Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa piati páni poslanci a panie poslankyne. Ako prvý vystúpi pán poslanec Zelník. Nech sa páči.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 140 poslancov, za 19, proti 44, zdržalo sa 75, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu na schválenie utvorenia poslaneckého klubu – poslanecký klub HLAS – sociálna demokracia (tlač 243). Dávam hlasovať o návrhu uznesenia, ako je uvedený v tlači 243. (Ruch v sále.) Vážení poslanci, prosím, ukľudnite sa v sále! Dávam hlasovať o návrhu uznesenia, ako je uvedený v tlači 243. (Hlasovanie o návrhu na schválenie utvorenia poslaneckého klubu – Poslanecký klub HLAS – sociálna demokracia , tlač 243.) Prosím, prezentujme sa a hlasujeme. (Hlasovanie.) Prítomných 140 poslancov, za 21, proti 42, zdržalo sa 76, nehlasoval 1. Konštatujem, že Národná rada neschválila navrhnuté uznesenie. Ďalej prosím spravodajcu, ktorého určil navrhnutý gestorský ústavnoprávny výbor, poslanca Matúša Šutaja Eštoka, aby uviedol hlasovanie v prvom čítaní o návrhu poslancov Schlosára, Beluského, Mazureka a Suju na vydanie ústavného zákona, ktorým sa mení a dopĺňa ústava (tlač 206), bod 51 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Rastislava Schlosára, Martina Beluského, Milana Mazureka a Miroslava Suju na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 206.)
Laurenčík, Milan, podpredseda NR SR (2020-03-24):
S reakciou pán poslanec Kuffa.
Žiga, Peter, podpredseda NR SR (2024-01-08):
Pán poslanec Šmilňák.
Blanár, Juraj, podpredseda NR SR (2023-01-26):
Tri faktické poznámky na vaše vystúpenie. Pán poslanec Mazurek ako prvý.
Nicholsonová, Lucia, podpredsedníčka NR SR (2016-05-18):
Pán poslanec Číž, nech sa páči, s faktickou.
J. Burian, poslanec: (2009-02-11):
Predmetný návrh bol doručený poslancom Národnej rady s tým, že vláda požiadala prerokovať tento návrh v skrátenom legislatívnom konaní. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na konanie dnešnej 32. schôdze Národnej rady Slovenskej republiky. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, aký je navrhnutý v tomto zákone. Ďakujem, pán predsedajúci. Poprosím, otvorte rozpravu.
Kollár, Boris, predseda NR SR (2022-02-02):
Páni poslanci, nechceme sa pozerať na vaše zadky, buďte takí láskaví! (Ruch v sále.)
Bugár, Béla, podpredseda NR SR (2016-10-20):
Ďakujem pekne. Otváram všeobecnú rozpravu. Konštatujem, že písomnú prihlášku nemám, ale predpokladám, že tí, ktorí sa ponáhľali, hlásia sa do rozpravy. Končím možnosť sa prihlásiť do rozpravy. Takže traja. Pán Viskupič, máte slovo.
Kamenický, Ladislav, poslanec NR SR (2023-05-05):
Ďakujem pekne. Pán Viskupič, máme tu základný filozofický problém, štát verzus trh. Vy ste obhajca, samozrejme, trhu, hovoríte, že za všetko môže len ECB a tlačenie peňazí. Ja chcem upozorniť na to, že táto vláda podporovala všetky sankcie, čo sa týka napríklad energetických zdrojov napríklad z Ruska, a nie som tu obhajca ničoho, ale viete, pre mňa je jedno, odkiaľ kúpime plyn, či ho kúpime z Ruska, alebo kúpime zo Spojených štátov, ale akú má cenu. My sme sa zbavili lacného ekologického potrubného plynu, ktorý sme dostávali, aj zbavujeme sa ho, však sa, stále sa hovorí, že musíme sa odstrihnúť, odstrihnúť, a dnes počúvam francúzskeho ministra financií Le Mairea, ktorý rozpráva, že, že, že Amerika, Spojené štáty dodávajú LNG za štvornásobné ceny do Európy, ako ich predávajú do Ázie. Toto je realita! A ceny energií vstupujú do všetkých, všetkých vstupov. Hovoríte o konkurencii, tak keď je tu taká veľká konkurencia, tak reťazce majú, tie najväčšie, 8,5-percentné zisky, v iných krajinách majú oveľa menšie. A prečo sa sem tlačí poľský reťazec? No, lebo vidí, že na Slovensku je eldorádo, čo sa týka cien. Samozrejme, dá sa zarobiť, takže toto je, toto je problém. Ak si pozreme, že my predkladáme to, čo momentálne vieme urobiť, ale čo urobila táto vláda? Žiadny tlak na nikoho, aby sa tie ceny znížili. My hovoríme o silnej úlohe štátu. Treba, aby štát reguloval, aby sa staral o to, aký je cenový vývoj, a tento zákon hovorí práve o tom, aby ministerstvo financií kontrolovalo vývoj cien a urobilo takisto nejaké kroky. Celá vláda má zodpovednosť. My chceme, aby vláda sa vymenila, aby prišla nová vláda, ktorá sa týmto konečne začne zaoberať.
Dostál, Ondrej, poslanec NR SR (2024-01-23):
Pani poslankyňa Kolíková, naozaj to porovnanie riadneho legislatívneho procesu, ktorý sa na úrovni ministerstva udialo teda predovšetkým za éry, keď si ty bola ministerka a potom následne to dotiahol až do parlamentu pán minister Karas, s tým, čo nám tu teraz vláda predkladá a chce, aby sme schválili v skrátenom legislatívnom konaní, je tak do očí bijúca, že ani neviem veľmi, že či existuje nejaký porovnateľný prípad, keby sa dali dať vedľa seba dva pokusy o zmenu toho istého, toho istého zákona a bolo by tak zjavné, že ako sa to má robiť a ako sa to nemá robiť. To, ako sa to robilo v minulom volebnom období, je klasický spôsob, akým sa to má robiť, a že v situácii, keď po pripomienkovom konaní prišlo veľké množstvo pripomienok, pod ktorý, pod vplyvom ktorých došlo k zmene toho návrhu, k takej výraznej, tak, a ešte sa tam nejaké veci dopracovali aj dopĺňali, tak v súlade s legislatívnymi pravidlami bol ten návrh daný znova do medzirezortného pripomienkového konania opakovane a potom bol ešte, ešte menený a potom napriek nestabilnej politickej situácii, ktorá bola ku koncu minulého volebného obdobia, sa ho predchádzajúca, teda vláda v predchádzajúcom období pokúsila dať do riadneho legislatívneho procesu, lebo tam nie sú žiadne dôvody na skrátené legislatívne konanie, nič z toho sa teraz nedeje. A to, čo, to, ako sa to deje teraz, to, čo od nás vláda žiada, teda skrátené legislatívne konanie, na to nie sú žiadne zákonom stanovené dôvody. A ešte to, čo si povedala, že zo dňa na deň majú platiť nové pravidlá. No keby len, ale majú platiť nové pravidlá, ktoré ani nevieme, aké budú, lebo však sama koalícia avizuje, že v tom návrhu budú ešte zmeny.
R. Pučík, poslanec: (2010-02-09):
Pán poslanec Berényi, rozprávate o trestných sadzbách, o pätnásť rokov však vy by ste ich museli mať dávno tú hornú hranicu, veď vy ste recidivisti všetci voči útokom voči Slovenskej republike. Obzvlášť nebezpeční recidivisti, dostali by ste hornú sadzbu. Buďte radi, že teraz navrhujeme v podstate len prevenciu a vašu prevýchovu v tomto zákone. Čo sa týka, pán poslanec Mikloško, o tej vašej čestnosti a dvadsať rokov v politike. Pokojne by sme mohli debatovať o prvej vlne kupónovej privatizácie za čias KDH, o likvidácii slovenského poľnohospodárstva a tak ďalej. Prosím vás pekne, tá debata by bola minimálne na celý deň, ale myslím, že by ste určite išli hneď do predčasného dôchodku.
B. Bugár, podpredseda NR SR: (2001-09-07):
V. Maňka, poslanec: Ďakujem. Budem veľmi stručný. Pani ministerka sa už vyjadrila ku komplexnosti zákona z formálnoprávnej stránky. Ja som sa dohodol s pánom poslancom Maxonom, lebo skutočne jeho návrh bol tento zákon vrátiť na dopracovanie. A inú možnosť nemá, len podľa rokovacieho poriadku. Čiže keď budem navrhovať hlasovanie, budem navrhovať návrh pána poslanca Maxona, že navrhuje, že podľa § 73 ods. 3 písm. a) Národná rada sa uznesie, že buď a) vráti návrh navrhovateľovi na dopracovanie, tento titul máme v rokovacom poriadku, čiže budem ho navrhovať, samozrejme, iná možnosť nie je. Ďakujem.
Danko, Andrej, podpredseda NR SR (2023-12-08):
Pán poslanec Krátky. (Reakcie z pléna. Krátka pauza pre neprítomnosť predsedajúceho.)
M. Dzurinda, predseda vlády SR: (2001-12-06):
Slovenská republika je na veľmi dobrej ceste v ústrety nielen OECD, ale aj Severoatlantickej aliancii a Európskej únii. Chceme patriť do týchto spoločenstiev, pretože budujeme spoločnosť na tých istých hodnotách, na ktorých stojí vyspelý svet, a to sú hodnoty demokracie, slobody, ochrany ľudských práv a slobôd bez ohľadu na to, akej národnosti je ten alebo onen človek, akej je rasy, náboženského, filozofického či iného vyznania. Preto sa mi zdá úplne scestné a aj smutné na úrovni slovenského parlamentu triediť občanov Slovenskej republiky podľa toho, k akej národnosti sa hlásia. Je to absolútne nenáležité. Každý občan v tomto štáte by mal byť posudzovaný len podľa toho, ako sa správa, akú má úctu alebo neúctu k zákonom, ako sa snaží svojou aktivitou prispievať k tomu, o čo sa snaží rozhodujúca väčšina našej spoločnosti, keďže vieme, že 75 %, možno 80 % občanov Slovenskej republiky sa chce dostať do Európskej únie. A preto takéto otázky skôr dehonestujú toho, kto ich pokladá a nemyslím, nemyslím, že niečo pozitívne môžu Slovensku priniesť.
P. Hrušovský, predseda NR SR: (2003-12-04):
S. Zubo, poslanec: ...ja hovorím na pána Číža, chcel by som potvrdiť tú skutočnosť, keď hovoril, že ak táto vláda sa považuje za zlú vládu, za neschopnú vládu riadiť ekonomiku štátu, nech odstúpi.
Pčolinský, Peter, podpredseda NR SR (2022-10-25):
Ďakujem pekne. Otváram rozpravu. Do rozpravy som písomne dostal jednu prihlášku pána poslanca Dostála, ktorý tu nie je. Pán navrhovateľ, keďže ste sa hlásili, máte slovo, nech sa páči. (Reakcia z pléna.) Spravodajca, pardon.
Blanár, Juraj, podpredseda NR SR (2021-10-05):
Teraz v rozprave vystúpi pán poslanec Tomáš Taraba, nech sa páči.
Grendel, Gábor, podpredseda NR SR (2023-05-10):
Dávam teraz slovo spravodajcovi z ústavnoprávneho výboru pánovi poslancovi Lukášovi Kyselicovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Petrák, Ľubomír, poslanec NR SR (2015-03-11):
Ďakujem pekne za slovo. Vážený pán kolega, ako je vo vašom vystúpení rad vecí, na ktoré by bolo potrebné reagovať, nezmestí sa to do dvoch minút faktickej poznámky, ja sa pokúsim reagovať na to vo svojom vystúpení. Ale dve veci si aj tak neodpustím, a je potrebné ich skomentovať hneď teraz. Prvá vec, pokiaľ ide o váš pozmeňujúci návrh ohľadne pôsobnosti vyšších územných celkov, tak treba povedať, že tie údaje, ktoré ste spomínali, áno, vychádzajú z analýzy uplatňovania kompetencií samosprávnych krajov týkajúcich sa určovania počtu tried prvého ročníka, vychádzajú, ale treba povedať zase absolútne korektne a pre úplnosť, že Asociácia súkromných škôl a školských zariadení vo svojej analýze poukazuje na neobjektivitu rozhodovania pri určovaní počtu tried v štyroch krajoch. Čiže poukazuje v štyroch z ôsmich krajov, čiže to nie je plošný stav. A treba povedať, že to nie je v zásade ani systémová chyba, je to skôr chyba nedôsledného dodržiavania pravidiel, ktoré sú nastavené, a možno treba aj zaviesť sankcionovanie tých krajov, ktoré si nectia zákon. Ale zase je tu potrebné povedať aj iný príklad, ktorý je pozitívny, a všetky tie veci, o ktorých hovorím, sa nachádzajú na strane trinásť tejto analýzy, kde je konštatované, že pozitívnym príkladom je Vyšší územný celok Žilina, ktorý pristupoval k uvedeným kompetenciám objektívne a zodpovedne. Čiže sú aj takí, ktorí vystupujú úplne vzorovo, sú aj takí, ktorí si neplnia povinnosti. A v tejto analýze je celkovo päť, päť námetov na zlepšenie činnosti, ktoré ak sa uvedú do života, tak v zásade nemáme s týmito vecami žiaden problém. Chcem vás len upozorniť, že pokiaľ ide o financie, jedná sa o vládny návrh zákona, alebo pri vládnom návrhu zákona sa dá predpokladať, že vláda si vyčlení financie na tento účel, a existujú rozpočtové opatrenia, čo vám, ako bývalému ministrovi, je známe.
Laššáková, Jana, podpredsedníčka NR SR (2015-05-27):
Pán poslanec Brocka, nech sa páči.
Ďuriš Nicholsonová, Lucia, podpredsedníčka NR SR (2018-02-02):
S reakciou na faktické poznámky pán poslanec Kresák.
Danko, Andrej, podpredseda NR SR (2017-04-06):
Páni, páni poslanci, poprosím vás... (Výkriky z pléna.) Páni poslanci, poprosím... (Výkriky z pléna.) Páni poslanci, poprosím vás, páni poslanci, poprosím vás... (Výkriky z pléna.) Páni poslanci... (Výkriky z pléna.) Ešte raz, páni poslanci, poprosím vás o kľud v sále. Na balkóne sú deti. A, pani poslankyňa, poprosím vás, aby ste takéto slová...
Grendel, Gábor, podpredseda NR SR (2022-11-10):
Ďakujeme pekne. Otázka č. 9 je od pána poslanca Jozefa Pročka, je adresovaná ministrovi pôdohospodárstva a rozvoja vidieka Slovenskej republiky. Otázka znie: „Prečo ministerstvo neodškodní aj chovateľov včiel, keď pán minister sľúbil, že budú odškodnení všetci chovatelia hospodárskych zvierat? Včelárov rovnako postihlo sucho a zvýšené ceny cukru.“
Sárközy, Irén, poslankyňa NR SR (2018-10-18):
Vážená pani predsedajúca, ďakujem vám za slovo. V súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, otvorte, prosím, rozpravu.
Jurinová, Erika, podpredsedníčka NR SR (2013-12-04):
Pán poslanec Poliačik.
Jurinová, Erika, podpredsedníčka NR SR (2014-07-01):
Na vaše vystúpenie chce reagovať pani navrhovateľka, uzatváram možnosť prihlásiť sa s faktickou poznámkou. Nech sa páči, pani poslankyňa Nicholsonová.
Hlina, Alojz, poslanec NR SR (2015-11-25):
Ďakujem veľmi pekne. Pán Mihál, čože o to, ja podporím každý dobrý návrh a toto vyzerá, že je. A prepáčte mi, vsuniem také do tejto takej príjemnej atmosféry selankovitej, že jak nám to všetko ide, jeden taký postreh, ktorý tiež podľa mňa bude mať silný vplyv. Zaznelo Tipos sem, Tipos tam a som včera zachytil, že si predstavte, že aká nezmieriteľná drzosť v tejto krajine funguje. Čiže ľudia, ktorí sú namotaní v nejakom podvode o Lemikon, o náhradu nejakých autorských práv, Počiatek, ktorý im poslal pol miliardy, hej, na nič, za nič, tak teraz podali ústavnú sťažnosť a budú sa domáhať ďalších 100 miliónov eur. Motajú sa tam ľudia, teda vy ste ich nakŕmili, od Počiatka ľudia, motajú sa tam ľudia od Pohotovosti, úžernícka nebankovka, stará dobrá partia. Ono to nakoniec môže všetko skončiť tak, že tu bude jeden super zákon o športe, hej, ale nebudú peniaze, lebo Tipos bude musieť platiť schránke, už ani neviem, kde to je, či na Paname, to sa furt sťahuje, to sú nomádi jak, to by jeden neveril, že kde to všade chodí po celom svete, ale súdi sa to s nami, súdi sa to s nami, má to hviezdneho právnika, hej, jeden by žasol, koľká ohromná nezmieriteľná drzosť je v nejakých ľuďoch. To je; čiže ten šport môže nakoniec dopadnúť tak, že Tipos nebude platiť našich športovcov, ale bude platiť panamské schránky, na to som si len dovolil upozorniť. Ďakujem.
M. Pado, poslanec: (2010-01-20):
Ja takisto nenávidím tých, ktorí nenávidia, nemám rád ľudí, ktorí si myslia, že ak má niekto iný názor, je nepriateľ, nemám rád ľudí, ktorí si myslia, že ak niekto so mnou nesúhlasí alebo ma kritizuje, že ma nenávidí, a nemám rád ľudí, ktorí si myslia, že ak majú väčšinu, tak menšinu môžu kedykoľvek znevažovať a urážať. Preto som vystúpil tak, ako som vystúpil, pán podpredseda vlády. Ďakujem.
Tomáš, Erik, poslanec NR SR (2018-02-08):
Ďakujem. Vážený pán predsedajúci, v rozprave bol dnes podaný 1 pozmeňujúci a doplňujúci návrh, a preto vás poprosím, aby ste dali hlasovať v zmysle § 83 ods. 4 rokovacieho poriadku o skrátení lehoty.
Ďuriš Nicholsonová, Lucia, podpredsedníčka NR SR (2017-11-28):
Ďakujem pekne, pán spravodajca. Otváram všeobecnú rozpravu. Písomne sa prihlásili dvaja poslanci, za klub OĽANO pán poslanec Budaj a ako jednotlivec pani poslankyňa Zemanová z poslaneckého klubu SaS. Pán poslanec Budaj, nech sa páči, máte slovo.
Chren, Martin, poslanec NR SR (2015-03-10):
Ďakujem veľmi pekne. Vážený pán predseda, navrhujem aby sme z programu rokovania tejto schôdze vypustili bod číslo 13, to je vládny návrh zákona o odpadoch, číslo parlamentnej tlače 1337, a to z dôvodu obrovského množstva pozmeňujúcich návrhov, ktoré naozaj si vyžadujú veľký čas, aby sme ich boli schopní naštudovať a vyjadriť sa k nim a zvyšujú netransparentnosť rizika korupcie a neprehľadnosť pri prijímaní tejto veľmi významnej právnej normy. Samozrejme, potom môžete zaradiť tento bod na rokovanie niektorej ďalšej schôdze. Ďakujem.
Vášáryová, Magdaléna, poslankyňa NR SR (2011-05-27):
Ďakujem vám veľmi pekne, pán predsedajúci, že budem môcť ešte podať tento návrh. Budem sa snažiť byť vecná a stručná. Máte pred sebou, prosím, vážené kolegyne, kolegovia, návrh skupiny poslancov o prevode vlastníctva nehnuteľného majetku vo vlastníctve Slovenskej republiky, ktorý spravuje ministerstvo obrany, na obec alebo vyšší územný celok. Ide o veľmi praktickú a pragmatickú právnu úpravu, ktorá pripustí alebo umožní, aby ministerstvo obrany previedlo vlastníctvo stavieb a pozemkov tvoriacimi so stavbami jeden funkčný celok, ktoré slúžili voľakedy ozbrojeným silám Československa alebo dnes Slovenskej republiky a ktorých všeobecná hodnota nie je vyššia ako 3 300 eur, formou darovania obci alebo vyššiemu územnému celku. Tento návrh zákona upravuje podmienky, aby sa s týmito lokalitami zase nemohlo nejakým spôsobom kšeftovať, aby som to tak povedala. Chcem vás oboznámiť aj s tým, čo nemáte v dôvodovej správe, ktorú si môžete prečítať, čo je napríklad ako jeden z projektov za týmto zákonom. Československá republika po svojom vzniku v roku 1918 a po vojnách prvé dva roky, ktoré absolvovala, zistila, že bude musieť nejakým spôsobom obrániť juhozápad Slovenska a nechala postaviť unikátny dnes už súbor betónových bunkrov, ktoré idú popri Dunaji na druhej strane a popri rieke Morave. Všade vo svete, civilizovanom svete, kde už sa nebojuje, sa tieto obranné stavby využívajú aj ako prostriedok, ktorým sa posilňuje istý druh cestovného ruchu, ktorý je teraz veľmi populárny, to znamená, existujú celé skupiny obyvateľov celej planéty, ktorí cestujú a pozerajú si tieto unikátne stavby. My už asi pravdepodobne nikdy nebudeme na takej úrovni vojenskej a nebudeme to potrebovať, keď už máme bezpilotové lietadlá, aby sme takéto niečo potrebovali. Každý, kto aspoň trochu videl pár týchto bunkrov betónových na Petržalskej strane, pochopí, že je to určitá hodnota, ktorú by sme mohli využiť. Preto vás prosím, keby ste sa na to pozreli a podporili tento zákon, pretože umožní napríklad v tomto prípade Bratislavskému samosprávnemu kraju, aby využil tento jedinečný súbor. Samozrejme, je tam okolo cesta, ktorou voľakedy chodili pohraničníci za elektrinou napustenými drôtmi, to by sme tiež mohli využiť. Nebude to lacné, zaviesť tam do toho elektrinu a podobne, ale v každom prípade to bude môcť byť využité na vzdelávanie, na poskytovanie informácií, ako to voľakedy bolo, a, samozrejme, pre cestovný ruch. Ďakujem vám veľmi pekne.
Stančík, Andrej, poslanec NR SR (2021-06-30):
Ďakujem za slovo. Ono to odvolávanie by sa dalo zhrnúť možno v hesle, že účel svätí prostriedky. A za ten rok aj pol sme videli, že ten účel pre opozíciu nebol nejaký vyššie dobro, nebol to boj proti pandémii, nebol to boj za vyššie ideály, a bol to iba boj za politické preferencie. A príde mi naozaj veľmi, veľmi pokrytecké, keď opozícia kritizuje boj s pandémiou, pretože to, čo tu teraz strana HLAS predvádza rok a pol, bolo čisté pokrytectvo. Keď sme zatvárali, tak by sa malo otvárať, keď bol núdzový stav, tak by sa mal zrušiť, a keď sme otvárali, mali by sme otvárať viacej. Najpokryteckejší bol aj postoj k vakcinácii. Zatiaľ čo v auguste Peter Pellegrini povedal, že by povinné očkovanie niektorých skupín podporil, zrazu to má byť dobrovoľné. A ten postoj k vakcinácii tak je naozaj unikátny, pretože žiadny líder normálnej opozície v Európe sa k tomu takto nepostavil. Takže ešte raz, zaujíma, zaujíma tá kritika boja proti pandémii, pretože ak by ste naozaj boli tou zodpovednou opozíciou, tak možno by ste sami povedali, že aj keď nesúhlasíte s vládou, podporíte opatrenia, pretože toto neni boj koalície a opozície, toto je boj proti pandémii a tá si nevyberá. A možno by sme čakali aj taký jednoznačnejší postoj k vakcinácii, ale znova, to by muselo ísť o niečo viac ako politické preferencie. (Potlesk.)
Poliačik, Martin, poslanec NR SR (2017-05-19):
Ďakujem, pán podpredseda. V rozprave vystúpil jeden poslanec. Dajte, prosím, hlasovať o tom, že v súlade s § 73 ods. 3 písm. c) posunieme tento návrh zákona do druhého čítania.